Kalevan ilmoituksessa kerrottiin Metallican vierailevan Nivalan Tuiskulassa 15.12.1984. Luvassa oli myös mukavaa discomusaa. Kuva: Kaleva

Oulun seudulla elettiin 30 vuotta sitten nousukauden huumaa discopallojen loisteessa ja pikkujouluja piisasi. Kalevan vanhoja ilmoituksia katsomalla pääsee mukaan ajan henkeen.

Tanssi-ilmoituksissa pilkisti Iin Rysälupin ja Tyrnävän Seurojentalojen välissä Nivalan Tuiskula, jonne oli tulossa joku amerikkalainen huippuyhtye Metallica. Zero Ninea ja Markku Aroa mainostettiin sentään isommalla tekstillä.

Joulukarkeloista ilmoittivat jo edesmenneet menopaikat Oulussa kuten Pomfelis, Merikoski ja Suomalainen klubi. Urheilutalolla Marcus-Circus villitsi discokansaa, näkihän videolta Duran Duranin ja Deep Purplen.

Jos pikkujoulutanssit Juha-Matin Niin pieni ja lämpöinen -biisin tahdissa eivät innostaneet, saattoi lähteä olkatoppaukset heiluen elokuviin katsomaan Tervence Hillin ja Budd Spencerin tähdittämää leffaa Turpiin vaan ja onnea.

Katso ilmoituksia pikkujouluajan meiningistä Oulussa 30 vuotta sitten.